Diari Oficial de la Generalitat Valenciana


Sumari del DOGV 5583, del 23-08-2007 (2007/9163)

Notificació a Lamine Sow de la resolució dictada en les actuacions de liquidació del règim econòmic matrimonial número 57/2007.
-------------------------------------------------------------------------------------------------------------------------------

### Dades del document

Número de DOGV
:   5583

Data del DOGV
:   23-08-2007

Secció del DOGV
:   IV. ADMINISTRACIÓ DE JUSTÍCIA

Número del document
:   2007/9163


Data del document
:   10-04-2007

Organisme emissor
:   Jutjat de Primera Instància Número 1 de Catarroja

Tipus de document
:   Edicte

Descriptors 

:   * sistema judicial

Notificació a Lamine Sow de la resolució dictada en les actuacions de liquidació del règim econòmic matrimonial número 57/2007. [2007/9163]  
Procediment: assumpte civil 000057/2007.  
Carmen Machí Pérez, secretària judicial del Jutjat de Primera Instància número 1 de Catarroja (València) mitjançant este edicte, fa saber:  
Que en este Jutjat i secretaria a càrrec meu se seguixen les actuacions de liquidació del règim economicomatrimonial 000057/2007 a instància d'Ana Francisca Ribes Martínez contra Lamine Sow, en el qual obra dictada resolució que literalment diu així:  
«S'aprova la liquidació del règim econòmic del matrimoni dels cònjuges Ana Francisca Ribes Martínez i Lamine Sow aprovat en la compareixença davant el secretari judicial que ha tingut lloc en el dia de la data en els termes següents:  
1. Béns i deutes a adjudicar a Ana Francisca Ribes Martínez:  
Béns: Ana Francisca Ribes Martínez s'adjudica la finca urbana que ha constituït des de l'adquisició per esta i l'exmarit com a domicili conjugal, l'habitatge situat al carrer Regne de València (anteriorment anomenada Julián Losada) número 11, 6.ª, de la localitat d'Albal (València), la qual ocupa una superfície construïda de noranta-cinc metres i quinze centímetres (95,15 m²). Inscrita en el Registre de la Propietat de Picassent al tom 2020, llibre 83 d'Albal, foli 17 revers, finca 7240.  
Deutes: deute que té la societat de guanys amb Francisco Ribes Mari i Carmen Martínez Vila, derivada de la quantitat prestada per ambdós a la societat de guanys aleshores formada per Ana Francisca Ribes Martínez i Lamine Sow, deute que ascendix a la quantitat de seixanta-quatre mil euros (64.000 euros).  
Ferma que siga esta resolució, feu entrega a la part actora de testimoniatge d'esta a fi que puga protocol·litzar les operacions divisòries.  
Manera d'impugnació: mitjançant recurs d'apel·lació davant l'Audiència Provincial de València (article 455 de la nova Llei d'Enjudiciament Civil).  
El recurs es prepararà mitjançant escrit presentat en este Jutjat en el termini de cinc dies hàbils comptadors des de l'endemà de la notificació, limitat a citar la resolució apel·lada, i es manifestarà la voluntat de recórrer, amb expressió dels pronunciaments que impugna (article 457.2 de la nova Llei d'Enjudiciament Civil).  
Ho acorda i firma sa senyoria. En done fe.»  
En atenció al desconeixement de l'actual domicili o residència de la part demandada, per provisió de data de hui el jutge, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha acordat la publicació d'este edicte en el tauler d'anuncis del Jutjat i en el Diari Oficial de la Comunitat Valenciana per a dur a efecte la diligència de notificació al demandat Lamine Sow.  
Catarroja, 10 d'abril de 2007.- La secretària judicial: Carmen Machí Pérez.